
Vlada Kosova je od Grupe Svetske banke dobila 14,3 miliona evra za finansiranje Projekta: Konkurentnost i spremnost za izvoz (CERP). Podkomponenta 1.2 CERP-a - Podrška preduzećima u poboljšanju kvaliteta proizvoda i spremnosti za izvoz -  uključuje 2,8 miliona evra sredstava za program grantova sa učešćem (MGP). Cilj MGP-a je podrška malim i srednjim preduzećima (MSP) sa izvoznim potencijalom (i) da ispune zahteve za primenu standarda i usklađenosti proizvoda koji su potrebni za izvozna tržišta, (ii) povećaju kapacitete za spremnost izvoza i (iii) pristupe uslugama za razvoj poslovanja.
Programom grantova sa učešćem će upravljati i sprovoditi Kosovska agencija za investicije i podršku preduzećima (KIESA) u okviru Ministarstva trgovine i industrije (MTI). KIESA će osnovati Jedinicu za upravljanje grantovima, koja će biti odgovorna za upravljanje, sprovođenje i nadzor MGP-a. Ova jedinica će potencijalnim podnosiocima pružiti relevantne informacije o načelima sprovođenja Programa grantova sa učešćem, procedurama za prijavu, kriterijumima za izbor; uslovima finansiranja i praćenja i evaluacije (PiE).
Ključni cilj ovog zadatka je pomaganje KIESA-i u upravljanju procesom praćenja i evaluacije podkomponente CERP-a Program grantova sa učešćem.

Dužnosti i odgovornosti:
Službenik za praćenje i evaluaciju će biti odgovoran za sledeće zadatke:
· Pomoć stručnjaku za finansijsko upravljanje PCU-a u pogledu finansijskih i PiE aspekata MGP komponente;
· Evaluacija finansijskih dokumenata dobijenih od pružalaca usluga i priprema za plaćanje; 
· Pomoć korisnicima MGP-a i pružaocima usluga u finansijskim pitanjima i pitanjima PiE-a; 
· Pomoć u verifikaciji faktura, računa i drugih relevantnih dokumenata primljenih od korisnika MGP-a, prema zahtevima POM-a; 
·  Osiguranje prikupljanja i analize podataka, praćenje aktivnosti u pogledu pokazatelja projekta, procena procesa sprovođenja i učinka i diseminacija rezultata praćenja i evaluacije; 
· Izrada plana za PiE funkcija projekta na osnovu rezultata i okvira rizika razvijenog u okviru Dokumenta o proceni projekta Svetske banke;
· Identifikacija izvora podataka, metode prikupljanja, odgovornosti, učestalosti prikupljanja podataka za sve pokazatelje rezultata projekta;
· Prikupljanje neophodnih podataka za sve pokazatelje rezultata projekta i praćenje ostvarenog napretka prema dogovorenim ciljevima u skladu sa planom i izveštajem PiE-a;
· Pregled kvaliteta ili osiguranje kontrole kvaliteta postojećih izvora podataka, metode prikupljanja novih podataka i stepen do kog će obezbediti osnovu za merenje pokazatelja;
· Označavanje potencijalnih rizika ili izazova koji proizlaze iz informacija o praćenju;
· Koordinacija procesa PiE-a svih CERP aktivnosti koje preduzima Ministarstvo trgovine i industrije, a između ostalog i u okviru programa grantova sa učešćem koje sprovodi MTI i izrada kvartalnih izveštaja o procesu prijave i isplate;
· Davanje povratnih informacija i saveta MTI-u o Programu grantova sa učešćem;
· Održavanje i ažuriranje okvira za PiE za potrebe izveštavanja Svetske banke o projektu Konkurentnost i spremnost za izvoz; 
· Dodatne dužnosti i zadaci koji se trebaju izvršiti ukoliko su neophodni za postizanje ciljeva i zadataka kako to zahteva uprava KIESA-e i direktni supervizor.
· Izveštavanje menadžera grantova, šefa KIESA-e i generalnog sekretara MTI-a.
· Dužnosti u skladu sa priručnikom o grantovima.

TRAJANJE I RASPORED ISPLATE 
[bookmark: _Toc144299906]Konsultant će raditi puno radno vreme. Ugovor će biti sklopljen na tri (3) godine.
Trajanje ugovora će biti predmet zadovoljavajućeg učinka dogovorenog tokom zvanične planirane evaluacije na kraju svake godine. KIESA ili konsultant može otkazati ugovor o pružanju konsultantskih usluga tako što će poslati obaveštenje najmanje 30 dana unapred. Konsultant će voditi tačnu evidenciju svog vremena provedenog na Projektu kao i evidenciju o svojim troškovima (kako je dogovoreno u ugovoru). Klijent će obezbediti kancelarijski prostor i opremu neophodnu za obavljanje zadataka.

KVALIFIKACIJE
· Diploma osnovnih studija iz ekonomije, inženjerstva, društvenih nauka ili srodne oblasti.
· Minimum 2 godine radnog iskustva u oblasti PiE-a, uz potvrdu pisma sa preporukama.
· Osnovno znanje o međunarodnim organizacijama je dodatna prednost.
· Sposobnost samostalnog rada, rada pod pritiskom rokova i u timskom okruženju.
· Orijentisanost na detalje, visoka organizovanost sa proaktivnim pristupom.
· Poznavanje medijskih i/ili socijalnih promena praćenja i evaluacije.
· Odlične analitičke veštine i dobro razumevanje niza metoda PiE-a.
· Odlične usmene i pisane analitičke i komunikacione veštine na albanskom i engleskom jeziku (poželjno i na srpskom).
· Sposobnost brze organizacije i učenja složenih sistema i procedura.
· Računarska pismenost i poznavanje društvenih mreža, odlično poznavanje MS Office-a i interneta.
· Sposobnost putovanja širom Kosova.

Pažnja zainteresovanih konsultanata se skreće na stav 1.9 Priručnika Svetske banke: Odabir i zapošljavanje konsultanata (u okviru IBRD zajmova  i IDA kredita i grantova) od strane zajmoprimaca iz januara 2011. koji je revidiran u julu 2014 („Priručnik za konsultante“), a kojim se uspostavlja politika Svetske banke o sukobu interesa.
Konsultant će biti izabran u skladu sa Odeljkom V, Izbor individualnih konsultanata kako je navedeno u Priručniku za konsultante.
Zainteresovani individualni konsultanti mogu dobiti dodatne informacije na dole navedenoj adresi tokom radnog vremena: 08-16h (od ponedeljka do petka).
Izražavanje interesa mora biti dostavljeno u pisanom obliku ili putem e-mail-a, na adresu navedenu u nastavku do; 27. avgusta 2018.
Ministarstvo trgovine i industrije

